Sasampuning kadya punika wiyosipun. Kula sampun anampèni sêrat, pêparingipun kangjêng tuwan residhèn, kang katitimangsan Surakarta kaping 28 wulan Juni taun 1838, ingkang mungêling sêrat. Sarèhning kangjêng tuwan ingkang wicaksana guphrênur jendral. Benjing tanggal kaping 15 wulan Juli ingkang sampun kalampahan tindak wangsul dhatêng ing Surakarta, kangjêng tuwan residhèn badhe amirsakakên pamanggihipun, mênggah papriksanipun. Ing sêksi kalihan têtiyang ingkang tumut ambêsmi griya pos ing Tangkisan. Punika pamundhutipun kangjêng tuwan residhèn. Mugi kainggalêna ing papriksanipun ing prakawis wau, tumuntên angaturna dhatêng ing parentah, ingkang sampun kalêrês ing kalêpatanipun. [ka...]